দেশজুড়ে মকড্রিল আগামিকাল, সাইরেন বাজলেই সতর্ক হন

ওয়েব ডেস্ক: পহেলগাম (Pahelgam Terror Attack) হামলার জবাব কীভাবে দেবে ভারত? আন্তর্জাতিক রাজনীতিতে চলছে জোর জল্পনা। তার মাঝেই দেশবাসীকে যুদ্ধকালীন পরিস্থিতির জন্য প্রস্তুত করছে সরকার। ৭ মে, বুধবার। দেশজুড়ে চলবে অসামরিক মহড়া। দেশের ২৫৯টি এলাকায় এই মহড়া চলবে। কী কী হবে এই মক ড্রিলে? কী করতে হবে আমজনতাকে? রইল সব প্রশ্নের উত্তর।

কী কী হবে মহড়ায়?

১. বাজবে বিমানহানার সাইরেন।
২. স্কুল, অফিস ও কমিউনিটি সেন্টারে যুদ্ধকালীন ওয়ার্কশপ।
৩. হামলা হলে দ্রুত আশ্রয়স্থল খোঁজার
প্রশিক্ষণ।
৪. প্রাথমিক চিকিৎসার প্রশিক্ষণ।
৫. সেনাঘাঁটি, পাওয়ার প্লান্ট, গুরুত্বপূর্ণ ভবনগুলি ঢেকে দেওয়া, যাতে স্যাটেলাইটে ধরা না পড়ে।

আরও পড়ুন: জাপানকে ছাড়িয়ে চতুর্থ বৃহত্তম অর্থনীতি ভারতের: আইএমএফ

জানুন কী কী করতে হবে:

১. ঘরের ভিতরে গিয়ে জানলা দরজা বন্ধ করুন।

২. আলো ও ইলেকট্রিনিসক্স বন্ধ করে ব্ল্যাকআউট করুন।

৩. বাড়ির বাইরে থাকলে সুরক্ষিত আশ্রয় নিন।

৪. গুজব ছড়াবেন না। সরকারের তরফ থেকে প্রকাশিত নির্দেশগুলি মেনে চলুন।

৫. কারখানায় ক্যামোফ্লাজ ও জরুরি প্রস্থান নিশ্চিত করুন।

বাংলার কোথায় কোথায় চলবে অসামরিক মহড়া?

কোচবিহার, দার্জিলিং, জলপাইগুড়ি, মালদহ, শিলিগুড়ি, বালুরঘাট, বর্ধমান, বৃহত্তর কলকাতা, দুর্গাপুর, হলদিয়া, হাসিমারা, খড়্গপুর, বার্নপুর- আসানসোল, ফারাক্কা-খিচুরিয়াঘাট, চিত্তরঞ্জন, আলিপুরদুয়ার, রায়গঞ্জ, ইসলামপুর, দিনহাটা, মেখলিগঞ্জ,মাথাভাঙ্গা, কালিম্পং, জলঢাকা, কার্শিয়াং, কোলাঘাট, বর্ধমান, বীরভূম, পূর্ব ও পশ্চিম মেদিনীপুর, হাওড়া, হুগলি, মুর্শিদাবাদ।